Document ID: 31994R3115

Komisjoni määrus (EÜ) nr 3115/94,
20. detsember 1994,
millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I ja II lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta [1], eriti selle artikleid 9 ja 12,
ning arvestades, et:
määrusega (EMÜ) nr 2658/87 kehtestati kaupade nomenklatuur, edaspidi "koondnomenklatuur", et täita ühtaegu nii ühise tollitariifistiku kui ka ühenduse väliskaubandusstatistika nõudeid;
koondnomenklatuuri tuleb muuta, et võtta arvesse:
- statistika või kaubanduspoliitikaga seotud nõuete muudatusi, mis on tingitud eelkõige nõukogu otsusest, millega üheaegselt jõustatakse mitmepoolsete kaubandusläbirääkimiste Uruguay vooru tulemuste rakendamiseks vastu võetud õigusaktid [2] ja nõukogu määrus teatavate meetmete kohta, mis GATTi artikli XXIV lõike 6 alusel on võetud läbirääkimiste lõpetamise tulemusel, ning muudest lihtsustamiseks vajalikest meetmetest [3],
- vajadust tekste joondada või selgitada;
määruse (EMÜ) nr 2658/87 artiklis 12 on sätestatud, et komisjon peab igal aastal alates järgneva aasta 1. jaanuarist kohaldatava määruse vormis vastu võtma koondnomenklatuuri täieliku variandi koos vastavate ühise tollitariifistiku ühepoolsete ja kokkuleppeliste tollimaksumääradega, nagu see tuleneb nõukogu või komisjoni poolt vastuvõetud meetmetest [4];
on vaja ajakohastada määruse (EMÜ) nr 2658/87 II lisas sisalduvat loetelu seoses kõnealuse määruse artiklis 2 osutatud ühenduse erimeetmetega, et võtta arvesse tõenäoliselt TARICi mõjutavate ühenduse meetmete arengut;
käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2658/87 I ja II lisa asendatakse käesoleva määruse lisadega.
Artikkel 2
I lisa 2. osas (tollimaksude graafik) loetletud ühepoolsed ja kokkuleppelised tollimaksumäärad asendatakse I lisa 3. osa I jao 2. lisas loetletud vastavate määradega alates kuupäevast, mille nõukogu määrab kindlaks mitmepoolsete kaubandusläbirääkimiste Uruguay vooru käigus sõlmitud lepingute rakendamise raames.
Artikkel 3
Käesolev määrus jõustub 1. jaanuaril 1995.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. detsember 1994

Labels: 3
19